## Odluka o osnivanju Povjerenstva za izradu pojmovnika za službene prijevode akata Europske unije, odnosno hrvatskog zakonodavstva na službeni jezik Europske unije

### NN 167/2003 (22.10.2003.), Odluka o osnivanju Povjerenstva za izradu pojmovnika za službene prijevode akata Europske unije, odnosno hrvatskog zakonodavstva na službeni jezik Europske unije

# VLADA REPUBLIKE HRVATSKE

2418

Na teme­lju
članka 23. stavaka 1. i 3. Zakona o Vladi Republike Hrvatske (»Narodne novine«,
br. 101/98, 15/2000 i 117/2001), Vlada Republike Hrvatske je na sjednici
održanoj 16. listopada 2003. godine donijela

## ODLUKU

### O OSNIVANJU POVJERENSTVA ZA IZRADU POJMOVNIKA ZA SLUŽBENE PRIJEVODE AKATA EUROPSKE UNIJE, ODNOSNO HRVATSKOG ZAKONODAVSTVA NA SLUŽBENE JEZIKE EUROPSKE UNIJE

I.

Ovom Odlukom osniva se Povjerenstvo za izradu
pojmovnika za službene prijevode akata Europske unije, odnosno hrvatskog
zakonodavstva na službene jezike Europske unije (u da­lj­njem tekstu:
Povjerenstvo), kao nacionalno tijelo za izdava­nje službenih dvojezičnih ili
višejezičnih pojmovnika za potrebe prijevoda akata Europske unije na hrvatski
jezik, te hrvatskog zakonodavstva na jedan od službenih jezika Europske unije u
procesu preuzima­nja zajedničke pravne stečevine Europske unije u hrvatsko
zakonodavstvo.

II.

Članovi Povjerenstva su:

– predstavnik Ministarstva pravosuđa, uprave i
lokalne samouprave,

– predstavnik Instituta za hrvatski jezik i
jezikoslov­lje,

– predstavnik Državnog zavoda za normizaciju i
mjerite­lj­stvo,

– predstavnik Zavoda za prevođe­nje Ministarstva za
europske inte­gracije,

– predstavnik Hrvatske informacijsko-dokumentacijske
referalne agencije,

– predstavnik Leksikografskog zavoda »Miroslav
Krleža«,

– predstavnik Katedre za hrvatski jezik Filozofskog
fakulteta Sveučilišta u Zagrebu,

– tri lingvistička struč­njaka s područja stranih
jezika, odnos­no prevodite­lji s međunarodnim referencama,

– struč­njak iz područja prava,

– struč­njak iz područja ekonomije,

– tri lektora hrvatskog jezika.

Članove Povjerenstva imenuje Vlada Republike Hrvatske
posebnim aktom.

III.

U Povjerenstvo se imenuju struč­njaci iz područja
prava i ekonomije s odličnim poznava­njem stranih jezika.

Lektori hrvatskoga jezika moraju imati znanstvene i
stručne reference.

Navedeni kriteriji odgovarajuće se primje­njuju i na
ostale članove Povjerenstva.

IV.

Struč­njaci za ostala područja uk­ljučivat će se u
rad Povjerenstva sukladno odluci Povjerenstva.

Za
odabir struč­njaka iz stavka 1. ove točke primje­njuju se kriteriji iz točke
III. stavka 2. ove Odluke.

V.

Sva tijela državne uprave dužna su prijevode akata
Europske unije na hrvatski jezik, koji se ugrađuju u hrvatsko zakonodavstvo,
uskladiti s pojmovnikom Povjerenstva.

Sva tijela državne uprave dužna su kod prevođe­nja
hrvatskog zakonodavstva na jedan od službenih jezika Europske unije, prijevode
uskladiti s pojmovnikom Povjerenstva.

Odredba iz stavka 1. ove točke primje­njuje se i na
Zavod za prevođe­nje Ministarstva za europske inte­gracije, kod izdava­nja
teksta službenih prijevoda.

VI.

Institut za hrvatski jezik i jezikoslov­lje pruža
Povjerenstvu svu potrebnu stručnu, administrativnu i tehničku pomoć potrebnu za
­nje­gov rad.

VII.

Institut za hrvatski jezik i jezikoslov­lje će na
svojoj web stranici sukcesivno nadopu­njavati službeni dvojezični ili
višejezični pojmovnik, čiji sadržaj isk­ljučivo čine riječi koje utvrdi
Povjerenstvo, radi osigura­nja prevođe­nja akata Europske unije istom hrvatskom
jednakovrijednicom.

Pristup pojmovniku je besplatan.

VIII.

Sredstva za rad Povjerenstva osiguravaju se u
državnom proračunu Republike Hrvatske.

IX.

Ova Odluka stupa na snagu danom donoše­nja, a objavit
će se u »Narodnim novinama«.

Klasa: 600-01/03-02/03
Urbroj: 5030104-03-2
Zagreb, 16. listopada 2003.

Predsjednik **Ivica Račan,** v. r.

Odluka, NN 167/2003-2418